text: Her er de fem råd om fyrværkeri, du skal kende
  31 december 2018 kl. 09.35
  Husk nu brillerne - og fire andre vigtige råd, du bør følge, når du skyder raketter af i aften.
  I dag er dagen. Dagen, hvor raketterne for alvor skal fyres af, og nattehimlen fyldes med alle regnbuens farver.
  Det er smukt at se på, men det er altså ikke helt ufarligt at have med fyrværkeri at gøre. I hvert fald hvis man ikke tænker sig godt om og passer på sig selv og sine omgivelser.
  Derfor er det en rigtig god idé at følge Sikkerhedsstyrelsens fem fyrværkeriråd, når klokken slår 12, og raketterne skal sendes til vejrs.
  De fem fyrværkeriråd 
  Brug altid beskyttelsesbrillerBrug kun godkendt og aldrig hjemmelavet eller ulovligt fyrværkeriHold aldrig tændt fyrværkeri i håndenHold sikkerhedsafstanden, og læn dig ikke ind over fyrværkerietGå aldrig tilbage til en fuserKilde: Sikkerhedsstyrelsen
  
  